
الجزء 1
🔞
-١-
بقلم نضال علوي
عنوان الجريده
ي احمد اصحي ي احمد انا حاسه بطني بتوجعني اصحي انا شكلي حاولد ااااخ 😭😭😭😭 (احمد صحي من النوم وبين نايم وصاحي اتخلع وقام لبس هدومو بسرعه وكانت هي لابسه وبطنها بتوجعها شديد وصلو المستشفي وولدت جابت ولد وقعدو يومين وطلعو تالت يوم اللي هو نفس يوم الحادث ) بعد وصلو البيت ولانو المره دي كاتت وحيده ومامعاها حد غير راجلها فقرر انو ينزل عشان يجيب شويه حاجات للبيت وفعلا نزل
نزلت المره من السرير لانو فجأه الكهربا قطعت مشت عشان تشوف الكنترول بتاع الكهرباء لانو من الشباك حق غرفتها كان مفتوح والكهرباء شغاله في باقي البنايات نزلت ودخلت المطبخ مشت الكنترول لقت مفاتيح الكهرباء زي ماهي وماف حاجه اتغيرت دخلت الحمام وفجأه باب الحمام قفل وقعدت جوه الحمام ربع ساعه وتاني فجأه الباب بتاع الحمام فتح وجات طالعه منو المره وهي بتصرخ دخلت غرفتها وشالت البيبي 😰 وجرت علي باب الشارع فتخت الباب وعاينت وراها بخوف ورعب وكأنو في حاجه كانت وراها جرت وطلعت علي السطوح ركبت السلم واثناء ماهي جاريه وقعت في السلم وبقت تنزف لانو عمليتها كانت لسه جديده بس قاومت وقامت جرت علي السطوح وصلت فوق واستخبت بس بقت ماعارفه تمشي وين وهي لسه شايله البيبي في يدها وخايفه وبتصرخ لحدي وقفت جنب حافه السطوح وفجأه صرخت ووقعت من علي البنايه هي والبيبي واتوفت 😔✋🏻
في الاثناء دي راجلها نزل من العربيه قصاد العماره ولاحظ كميه الناس الملمومه حوالين حاجه كانت ف الارض استغرب وكان شايل الاكياس في يدو قفل باب العربيه ونزل علي اتجاه الناس الملمومه واتفاجأ انو دي مرتو وولدو 😨😨😨 رمي الاكياس من يدو وجا مسك مرتو وولدو وحضنهم وبقي يبكي ويبكي عليهم 😭😭😭
فيما بعد نفس الراجل وبعد وفاه مرتو وولدو الراجل حصلت ليهو مشكله عقليه وفقد عقلى وبقي مجنون واتحفظو عليهو في مستشفي للامراض العقليه وفضل هناك
الجزء 2
دينا قاعده ف نص السرير وزهجانه طلعت بره فتحت التلفزيون بس ماف جديد كالعاده دخلت واكرم كان نايم في السرير جاتو وبدت تصحي فيهو
اكرم ..اكرم اصحي لانو انا زهجانه وعايزاك ف موضوع 😔..
حبيبتي ثواني بس خليني شويه وبصحي (بتمتم بالكلام واخد وضعيه تانيه واتقلب طلعت دينا من فوق ليهو وجاتو بالجهه التانيه وقربت منو وبقت تتكلم معاهو وتهمس ليهو في اضانو بصوت مبحوح عشان تخوفو 😂اكرررررراااااام اكرااااااام ، هنا اكرم صحي اتنفض وقام مخلوع قعد ف السرير ختا يدينو في وشو وجسمو كلو بقي عرق وبيقول ليها،،، دينا اقسم بالله انتي حاتقتليني يوم 😓😓 دينا ضحكت وجات حضنتو وقالت ليهو كنت بهزر معاك حبيبي طولت ماهظرت ولاضحكت معاك 🙄🙄🙄،،،، لكن تهزري بالطريقه دي طيييييييب انا حاوريك ح اعمل فيك شنو 😡😡 دينا بقت جاريه واكرم جاريه وراها ف الغرفه بحركات كلها رومانسيه وبضحكو لحد مسكها وشالها من نصها زي البيبي وقعدها ف السرير وباسها لحد مارقدت ع السرير وهو ببوس فيها بعد شويه قام شال البشكير بتاعو حق الحمام ودخل الحمام . فضلت دينا بره بتسرح ف شعرها ولما اكرم طلع قالت ليهو
اكرم فكرت في الموضوع القلتو ليك ؟؟؟! 🤔
رد عليها اي موضوع تقصدي ؟؟
موضوع اعلان زواجنا ي اكرم انت كل مره حاتقعد تتهرب كده وبعدين انت وعدتني انو كلها حكايه شهر وحاتعلن زواجنا واحنا حاليا متزوجين ف السر لينا اكتر من ٧ شهور وانا زهجت من الانتظار وكل فتره ابوي بتصل علي وبجيب لي ف عريس 😔وانا ارفض من غير سبب ، وبعدين لمتين حانعيش في الفنادق كده عايزه احس ست بيت وعندي مكان خاص بي انا 😡
(رد عليها اكرم اثناء مابلبس في بنطلونو ) دينا خلينا نكون واضحين احنا اول ارتباطنا حكيت ليك بوضعي ووريتك انو انا متزوج اصلا وماكزبت عليك ووريتك مابقدر اعلن زواجنا الان وانتي وعدتيني انك تصبري يبقي ماف حل غير تصبري (كمل بقيه لبسو وعاين ف الساعه لقاها ١٠صباحا جا باسها من راسها وهي طبعا كانت لسه ذعلانه قال ليها وهو بفتح ف باب الغرفه )
انا عارفك لما تفتحي موضوع العرس ده معناها عايزه حاجه 😅 انا عندي ليك هديه حاتعجبك شديد الاسبوع الجاي حازبها ليك وبعدين بطلي حنك ابوي جايب لي عريس ده ابوكي ف البلد انتي بتشوفي ف السنه حسنه وموضوع الفنادق ده حايتحل قريب وكل شي حايتحل قريب انتي بس اصبري ✋🏻يلا سلام (مشت وراهو عشان تقفل باب الغرفه ودعتو بابتسامه رضا وطلع 😊😔)
دينا عمرها ٢٤ سنه نحيفه وطويله وجميله جدا اي شاب يشوفها ممكن تثير اعجابو بسيطه جدا وحالتها الماديه تعبانه امها متوفيه وابوها راجل كبير ف عمرو وعايش ف البلد ماكان بعيد جدا عن دينا
شغاله ف مصنع بسكويت اللي هو واحد من المصانع الكتيره جداالبلمكها اكرم ،، اكرم عمرو ٥٦سنه كبير في عمرو قوامو جميل ومابتحس انو راجل كبير لولا الشيب الفي راسو لسه محافظ علي لياقتو وصحتو متزوج من وحده ابوها سفير وحالتو الماديه يعتبر ملياردير بس طول فتره زواجو الاول واللهي كانت ٢٠سنه من مرتو الاولي ماانجب وده الخلاها يرتبط ب وحده تانيه عشان عايز يجيب اولاد لاقي دينا فجأه يوم في المصنع واتعرفو ع بعض دينا قبل ماتتعرف عليهو كانت ساكنه مع وحده صحبتها في بيتهم وبعد اتعرفت علي كرم واتزجو اكرم بقي مقعدها في فندق قريب من الشغل بيتلاقو ف الفندق كل شهر مرتين كده بحكم شغلو وانو مافاضي ع طول وطبعا كلن بيصرف عليها ومامخليها محتاجه حاجه
الجزء 3
دينا مشت المصنع بعد مااكرم طلع وطبعا وصلت متاخره والمدير التنفيزي في المصنع شاكلاها وهي اتحججت انها كانت عيانه وعندها مغص ف بطنها وماكانت قادره تجي المصنع وبعد تعب حتي اقنعت المدير وهي طبعا بتتظاهر بس ب كده لانو حتي لو المدير بتاع الفرع رفدها ممكن يجي المدير العام (اكرم) ويرجعها بس هي مابتحاول تظهر الحاجه دي قدام الناس عشان مايكون في تساؤلات
وصلت المصنع ولبست الكوت بتاع الشغل ودخلت مع اصوات الماكينات والجوطه كان حسن (زميل دينا ف الشغل وصاحبها شديد )واقف وبشتغل شافها جاي من هناك وصلتو سلمت عليهو وبقي بتكلم معاها بصوت عالي عشان اصوات الماكينات كانت عاليه
يادينا مالك الليله اتاخرتي خير انشالله ؟؟! 😰
لالا اطمن كان عندي الم ف معدتي شويه بس خلاص وقف ..✋🏻😊
لاحولا الف سلامه ليكي ومشيتي دكتور ولالسه ؟؟!
لالا الموضوع مايحتاج دكتور كانت لحظات قليله ومرت انا خايفه المره الحايه المدير يرفدني ؟؟😂✌🏿
المشكله يرفدني معاك يقول لي دينا من تجي بتخلي الشغل وبتتونس معاها ع فكره لمح لي هو بالحاجه دي 😂😂
(ردت عليهو وهي مبتسمه) ماتشتغل ببهو ده مجنون ساي خليهو يرفدنا نمشي نقعد بره حنب باب المصنع ونشحد 🙊
ههههههههه مجنونه انتي والله انتي لو رفدوك مزه حلوه الف من يشغلك او يمكن زاتو تلمي ليك في واحد كده غنيان وامو داعيه عليهو ويتزوجك ويكون كبير وعندو قروش كتيوخ ترتاحي من المصنع ده ىصوت الالات 😂😂((طبعا حسن كان بقول الكلام ده بمبدا الهزار بس هي اتحسست وخافت وبقت تهرب بعيونها من حسن وتقول ليهو )ههههه مستحيل طبعا ده يحصل ههههه وطوالي مشت الجهت التانيه من المصنع عشان سسماكانت قادره تخت عينها ف عين حسن
عدت كم ساعه واكملت شغلها واثناء ماكانو عايزين يطلعو من الشغل حسن كان واقف من بعيد بعاين ليها وهي بتستعد عشان تطلع (حسن بيحب دينا من اليوم الاتلاقو فيهو بس ماقادر يحكي ليها وكل مره بجي عشان يتكلم بحس انو اتلبك وماقادر ينطق ،،هو شاب وسيم وحبوب اوضاعو الماديه يعني متيسره عايش مع امو في بيت ف حي متواضع ) لما انتبه انها رفعت راسها وابتسمت وجات عليهو مسح النظره بتاعت الحب الفي عيونو وابتسم وقال ليها رجعنا تاني لشحطط المواصلات 😊 ،،،،، معليش نعمل شنو يعني نستحمل بس ي حسن لحد نلقي شغل احسن
طلعو ولانو طريقهم ماواحد اتفارقو في نص المسافه
بعد اتفارقو اخدت دينا التلفون وبقت تتصل علي اكرم ،اكرم بفصل الخط في وشها وهو دايما بعمل كده 😔لما بكون معاها ويمشي مهما تتصل مابرد عليها لحد ماهو يتصل عليها لما ماردا زعلت شديد وصلت الفندق دخلت الغرفه بتاعتها واخدت شاور جهزت الغدا حقها وقعدت قدام التلفزيون بس حست انها ماكويسه وحست بطمام شديد وجرت رجعت ف الحمام ورفعت راسها ف المرايه وقعدت تبكي وتبكي 😭😭😭 (انا ليه بهين نفسي كده وعشان شنو يعني اكرم بتعامل معاي كده انا حاسه اني زي عاهره طلعت من الحمام وكانت مستاءه شديد ) فتخت الدولاب وطلعت منو شريط فيهو حبوب (بندول)اخدت منو حبه وبعد شويه بقت حاسه انها هادئه وماحست بنفسها الا وهي نايمه
الجزء 4
صحت دينا علي صوت منبه التلفون الساعه ٦صباحا دخلت استحمت وجهزت عاينت للتلفون عسي تلقي مكالمه من اكرم 🙍🏼‍♀بس مالقت لبست وطلعت ع الشغل الساعه كانت ٧ وصلت الشغل ولقت سعيد كالعاده بره بشرب ف قهوه عن وحده ست شاي جنب الدوام لما شافها جايه من بعيد وقف ليها ولماوصلت ليهو قال ليها تعالي اقعدي اشربي قهوه ،،، (بس دينا لانها كانت مستاءه جدا ماكانت حابه تقعد واعتزرت ليهو بلطف 😪ودخلت بس كان باين عليها انها ماطبيعيه خالص )
في بريك الفطور جاها حسن وبقي يتكلم معاها
- دينا انتي كويسه طمنيني 😦
- انا كويسه اطمن ماف شي مستاءه حبتين 😪
- طيب في حاجه ممكن اساعدك بيها
- صدقني لو كنت محتاجه حاجه كنت كلمتك اصلا انت اقرب زول لي وانت عارف 😊
- طيب ارح الفطور
- لا معليش انا حاسه بمعدتي ماتمام من امس ماعايزه اكل هسا امشي انت انا باكل بعدين
طيب . اذا احتجتي شي كلميني
عدت الساعات كئيبه وممله جدا لانو اكرم من امس ماحاول حتي يتصل علي ويطمن عليها بس اثناء ماهي بتفكر كده تلفونها اتصل 📣📣 ولانو كانت مخصصه لااكرم نغمه معينه عرفتو وماصدقت لما اتصل فرحت شديد 😍😍 اخدت التلفون وردت بسرعه
- الو ،، حبيبي حرام عليك يعني من امس ماتكلمني واتصل عليك ماترد 😪😪
- معليش حبيبتي كنت مشغول شديد بس دايما انتي ف بالي اسمعيني انا عامل ليك مفاجئه حاتعجبك جدا ،، اطلعي انا منتظرك بره
- بره هسا 🤭 بس حاقول للمدير شنو انت عارفو اصلا شايله معاي 🙄
- ههههههههه مدير منو انا المدير يابيبي انا زبطت اي شي وقلت لمديرك انو دينا لاذم تطلع تجيب طلبيات من بره للمصنع ودينا بالزات لانك اكثر خبره يلا هو حايجيك هسا ويقوليك عايزنك تطلعي تجيبي الحاجات دي (واثناء ماعم واقفين فعلا جا المدير وكلم دينا وطلع دينا طبعا ماصدقت لفحت شنطتها واتخارجت لاقت حسن سالها ماشه وين وقالت ليهو خاشرح ليك بعدين وطلعت جاريه بعد اول شارعين الشارع التالت اكرم كان مستنيها ركبت بسرعه وبقت تتلفت بحيث انو ف حد شايفها ولالا
- حبيبتي انا اشتقت ليك انا الليله عامل ليك مفاجئه بس ماتساليني هي شنو طيب لما نصل ♥
- طيب حبيبي بس احنا اصلا ماشين وين 🤔
- الله ماقلنا ماعايزين اسأله
- طيب حاسكت خالص ومحاتكلم (وفضلو ماشين لمده نص ساعه كده بالعربيه ووصلو جنب عماره فيها ٣. طوابق ونزلو وكان في انتظارهم شاب تحت كان لابس بدله وشايل ورقه وقلم في يدو اول ماشاف عربيه اكرم جري ووقف قدامهم وابتسم وسلم عليهو بكل حراره وطيبه العماره كانت جميله جدا من بره منظرها رهيب والرسومات الفيها كانت غريبه نوعا ما بس كانت جزابه جدا دخلو مع بعض التلاته والمصعد كان جنبهم ركبى في المصعد وضغطو علي الرقم بتاع الطابق التالت ودينا كانت مبسوطه شديد وماسكه اكرم من يدو وبتعاين ليهو وبتتبسم المصعد فتح ونزلو منو ومشو ع اتجاه الشقه مكتوب عليها رقم (٢) دخلو جوه الشقه دينا قالت لااكرم
- حبيبي انا مافاهمه حاجه ؟
- انا مش قلت ليك عامل ليك مفاجأه
- معقوله لالالا بس ماتقولي 😳😳😳😳😳😳😍😍😍😍😍
- ايوووووووه من يوم الليله الشقه دي حقتك انا بعتها وكتبتها باسمك ادخلي اتفرجي عليها ع بال ما اتكلم مع السمسار شويه 😉
- ياااااااخ انا بحبك شدييييييد ي اكرم شكرا ليك (وحضنتو شديد وبعديها مشت تتفرج ف باقي الشقه ومشي اكرم للراجل الكان معاهم ودار بينهم الحوار ده
الجزء 5
- مستر اكرم انت متاكد من القرار الحاتاخدو ده
- وائل الموضوع ده بالنسبه لي منتهي بعدين انا شخصيا مابآمن بالخرافات دي ايه اللي الشقه مسكونه والعماره مسكونه واشباح وبتاع (وقعد يضحك )😂😂 ياخ الاطفال القصص دي مابتخوفهم بقت
- والله ي مستر اكرم انت عارف انا شغال سمسار لي كم زمن وصاحب البيت لانو الاشاعات الطلعت علي العماره دي كتيره الناس بقت تخاف تاجر منو وتسكن عشان كده هو عرض الشقه دي بسعر رخيص للبيع نهائيا وحتي السكان الساكنين هنا في مره وحده عجوز وراجلها مقعد (مابتحرك) وبقيه الشقق الناس الساكنها مهاجرين بره البلد
- وائل العماره دي الناس طالعه داخله منا وماف اي كلام زي ده عموما خلينا نخلص جبتا الاوراق بتاعتك عشان اوقع واديك الكاش
- طيب ي مستر انا جاهز بس عشان انت عزيز علي حبيت تكون عارف اي شي وماتحس اني خبيت عليك حاجه ☺)
- علي الجهه التانيه دينا مبسوطه شديد وبتتفرج علي الشقه الشقه فيها غرفتين وحمامين حمام داخلي في غرفه النوم الشقه جدرانها كانت باللون الابيض وكانت مفروشه فيها كل حاجه ممكن تحتاج ليها دينا سواء كان اثاثات او ادوات كهربائيه بس لاحظت انو في كل مكان في الشقه في صوره فوق معلقه الصوره مرسوم فيها مثلث وجواهو عين حست انها ممكن تكون حاجه غريبه بس ماركزت دخلت المطبخ فتحت التلاجه وقفلتها تاني فتحتها زي الشافت فيها حاجه تحت فتحتها تاني بس نور التلاجه طفي 😰 وهي فاتحه نزلت تعاين مكان النور عشان تشوف المشكله شنو لما نزلت فجأه حست بيد في كتفها اخدت شهقه عميقه اتخلعت وصرخت واتلفتت وره
- ااااااااااخ ياخ خلعتني يا اكرم ماممكن معاك 😔😦😓
- في شنو يابت مالك زي الشفتي عفريت 😳
- ماعارفه نور التلاجه ده طفا وماعارفه مالها
- ايوه التلاجه فيها مشكله كلمت السمسار وقال حايجيب زول عشان يصلحها بكره حاولي مشي يومك الليله بااي اكل جاهز للصباح طيب
- طيب حبيبي 😍😍 بس انا مبسوطه ياخ الشقه حلوه شديد والاثاث جميل وفيهو لمحه من الطراز القديم ودي حاجه انا بحبها بس حبيبي اكيد بتكون غاليه صح 😰
- [ ] ماف حاجه تغلي عليك ي حبيبتي
- [ ] وعندي ليك مفاجآه تانيه غمضي عيونك 😍😍
- [ ] 🙈 ..
- [ ] ترااااااا يلا فتحي ،، (وطلع من جيبو مفتاح عربيه شكلو جديد لما شافتو دينا بقت تنطط وتقول )
- [ ] لالالا معقوووووول عربيه لي انا ياخ انا بحبك بحبك (حضنتو شديد وبعداك طلب منها يمشي معاها الفندق عشان يجيبو باقي الخاجات بتاعتها من الفندق واثناء ماهم ف الشارع راجعين قال ليها انو عايزه تسيب الشغل وتقعد مرتاحه في البيت بس هي رفضت وقالت انو ده الشي الوحيد البيسليها لما اكرم يكون ماف ، جابو الحاحات من الفندق ورجعو ولما وصلو تخت العماره نزل ورفع معاها الحاحات فوق وبعد وصلهم طلع من الشنطه بتاعتو كميه من القروش اداها ليها وقال ليها
- [ ] _ حبيبتي خلي بالك من نفسك انا يمكن اسافر بعد اسبوع بحاول اجيكي قبل اسافر طيب
- [ ] _شنووووو 😰😰😰 تسافر انت ماحادي صح انت فاكر انو انا الشقه والعربيه بتهمني اكتر منك انا ماعايزه شي غير انك تكون قاعد جنبي خليك معاي عليك الله ماتسافر انا هسا ماصدقتا انك خلاص ح تستقر معاي في بيتنا الجديد 😭😭😭😭
- [ ] - حبيبيتي ماتخافي انا كلها شهرين تلاته وحارجع ليك بس لاذم اسافر عندي مؤتمر ف لندن القروش دي حاتمشيك كويس ولما تنتهي خاديك رقم تتصلي عليهو يجيب ليك مصروفكً تمام وح اتصل عليك (حضنها وباسها من راسها وطلع )
- [ ]
البيت من غير اكرم بالنسبه ل دينا كئيب وكل الجماليات الفيهو ماليها لذوم دخلت دينا الحمام اخدت شور وطلعت فتحت التلفزيون الكان ف الصاله في البدايه التلفزيون م اشتغل وكان بعمل حركه كده بيفصل ويشتغل بس فجأه اشتغل وبقي تمام عملت شاي وجات قعدت علي الكنبه البره وشربت الشاي واخدتها غفوه ونامت وفجأه
الجزء 6
دينا صحت بصوت عالي جدا بيخبط في الباب صحت وهي مخلوعه جرت ع الباب وعاينت بالعين السحريه عشان تعرف منو الفي الباب شافت مره واقفه مالابسه طرحه شعرها اسود وكانت صاره وشها بطريقه غريبه المره كانت اربعينيه العمر لابسه عبايه سودا
فتحت ليها دينا الباب واول ماافتحت الباب ملامح المره اتغيرت من الصره القبيل لضحكه وابتسامه كبيره 😊😊مرحبا انا ياسمين جارتك ف شقه رقم ١ وعرفت من الخاله صفيه الساكنه في الدور الاول انك سكنتي جديد وحبيت اتعرف عليك واعزمك العشا معاي اكيد انتي ماعامله حسابك ع العشا لانك حديده (ردت عليها دينا وهي بتتثائب لانها حاسه انو راسها تقيل وماقادره تغمض ) شكرا ليك ياسمين انا فعلا ماتعشيت لكن شربت شاي قبل شويه تعالي ادخلي انتي اعزمك شاي ☺
-بس انا خايفه اتقل عليك شكلك كنت نايمه
-لالا العفو ياخ اتفضلي انا يس لي يومين كده مامرتاحه وبطني ماطبيعيه ومابقدر اكل كتير معدتي بتألمني اتفضلي (دخلت وراها وقعدت ف الكرسي الكانت قاعده فيهو دينا ودينا قبل ماتمشي ع المطبخ سالتها )
-عفوا بس اتخيل لي انك كنتي مسافره صح لانو الزول الجاب لينا الشقه قال كل الناس الفي الطابق ده مهاجرين ؟؟
-ايوه فعلا انا كنت مهاجره بسً رجعت لي اسبوع كده لكن ماف زول عارف غير خالتو صفيه اللي في الاول 😊خلينا يوم نزورها حاتحبيها جدا
-طيب ماف مشكله 😊 انا حادخل اعمل الشاي طيب (دخلت دينا المطبخ وحهزت الشاي بس ماعارفه تعمل كم ملعقه سكر ف حبت تسال ياسمين عشان تعرف سكرها كيف حات بره عشان تسالها بس مالقتها قاعده ف الكرسي والهول فاضي 😳استغربت طبعا وبقت تنادي ياسمين 📣 لو سمحتي انتي هنا ياسمين 📣 بقت تدخل في الغرف يمكن تكون دخلت تشوف الشقه بس مالقتها والحمامات خبطت فيها من بره بس ماف حد عاينت لباب الشارع لقتو مفتوح اختارت في تصرف المره حركت وشها في تساؤل كده وقفلت باب الشقه وجات قعدت ف الكرسي عاينت للزمن الساعه كانت ٩ ونص بالليل قفلت التلفزيون ودخلت غرفتها لبست ملابس النوم ورقدت وبقت تعاين لسقف الغرفه اللي عليهو نفس الرسومات البره المثلث الجواهو عين بس في سقف غرفه النوم كان واحد وكبيرماقدرت تعرف ده شنو كل ماتعاين للصور دي بتحس بنعاس غريب وبتنوم فورا وفعلا نامت ،، صحت الساعه ١٢ بالليل تاني وقامت عرقانه من النوم مشت المطبخ فتحت التلاجه اخدت القاروره بتاعت المويه شربت قفلتها واخدتها معاها بس الغريبه والحاجه المالاحظت ليها دينا انو المويه كانت بارده رغم انو التلاجه متعطله شربت من المويه وواصلت نومها
(الزمن كان مابمشي تقريبا واقف او بمشي بالبطئ وكل مادينا تصحي وتعاين ف الساعه تلقي انو عدت ساعه بس وكل مره بنفس الطريقه ف النهايه صحت وبقت ماقادره تنوم الساعه الان خمسه صباحا طلعت بره وقعدت قصاد التلفزيون للحظه بس كانت ف حركه 😰وراها شخص ماشي واتحرك بسرعه كبيره ولما اتلفتت وراها براحه وهي خايفه 😰😰😰 ماشافت حاجه غمضت عيونها واتنفست 😓 وشهقت لانو اتخلعت شديد قبل ماتفتح عيونها حست بنفس قريب لوشها فتحت عينيها فجأه وبخوف وشافت منظر مرعب
مره حامل لابسه فستان زفاف ابيض والدم ناذل منها وشايله سكين وبتحاول تشرط بطنها بالسكين 😰😰والدم من كل اتجاه (صرخت دينا بصوت عالي والمره لسه بتقرب منها دينا صرخت لحد وقعت واغمي عليها ووقعت ف الارض )
الجزء 7
دينا استعادت وعيها وهي بين نايمه وصاحيه بتحاول تفتح عيونها كانت سامعه صوت بعيد بس ماقادره تميزو وهي بتحرك راسها يمين وشمال عشان تستوعب البحصل لما فتحت عيونها لقت ياسمين قاعده جنبها (جارتها الفي الشقه ١) عاينت بالاتجاه التاني لقت دكتور لابس بالطو ابيض وفي يدو في حقنه عباها وجا ضغط علي يدها وطعنها اتألمت وعاينت لياسمين وبقت تقول
-ياسمين انتي ؟؟! انا وين 😔😪 انا حاسه اني تعبانه شديد في شنو وده منو 😓😓
-اطمني يا دينا انتي في بيتك وكويسه انا جيت خبطت ع الباب ولما مافتحتي خوفتا عليك وكسرت الباب لقيتك مغمي عليك اتصلت بالدكتور وجا
_هنا الدكتور اثناء مابستعد عشان يطلع قال ليها خلي بالك ي مدام انتي حامل اي حركه منك اي ضغط ممكن يأثر علي الجنين
_ ياسمين التفتت علي دينا وقالت ليها الف مبرووك اخيرا حايجينا ف العماره بيبي جديد (كانت ياسمين مريبه ف شكلها وفي تصرفاتها ع طول وشها شاحب وماف علامات ارتباح ع وشها ...دينا بعد سمعت خبر الحمل نست اي شي وبقت خايفه حايجي جنين هي ماعارفه ابوهو وين هنا ياسمين طلعت مع الدكتور بره وكانو بتكلمو براحه وبيتوسوسو دينا قامت بصعوبه من السرير ولانو الدكتور اداها حقنه مهدئه كانت بتشوف الحاجات ضباب ومابوضوحً باب الغرفه كان مقفول بس ماكلو كان موارب قامت واتسندت علي السرير وبعديها علي الحيطه لحد وقفت جنب الباب ولسبب ما اتخبت ورا الباب
وبقت تعاين من فتحه الباب الصغيره والدكتور وياسمين لسه بتهامسو فجأه ياسمين اتلفتت وحمرت ل دينا بشكل مخيف كانو كانت شايفاها لما كانت بتتخبي 😡 دينا خافت رجعت واتكلت ع الحيطه وغمضت عيونها وبقت تتنفس بسرعه فجأه ياسمين دخلت ل دينا ف الغرفه وكانت غضبانه شديد وبدت تتكلم معاها بنهره كده
-انتي قمتي من سريرك ليه 😡😡
-دينا ردت وعلامات الخوف كانت ظاهره عليها (انا كنت ماشه الحمام 😰 )
-اسمعيني لاذم تخلي بالك من نفسك (وياسمين بدت تعاين ل دينا في بطنها ) نحن حاليا محتاجين ليكم شديد
- دينا ردت عليها نعم ؟؟! انتو ؟؟! انتو منو ومحتاجننا انا ومنو انا مافاهمه حاجه؟؟
- انا ماعايزه كلام كتير انا ماشه كرت الدكتور في التربيزه هناك لو تعبتي اتصلي عليهو
- طيب ممكن اعرف الزمن الساعه كم ؟؟!
- الساعه ٧ مساء
- نعم 😳😳😳😳كيف يعني ٧ مساء انا كنت صاحيه الساعه ٤ ومامتزكره بعديها حاجه بس اكيد الزمن محايكون مرا كده بسرعه 😰
- انا ماشه لو احتجتي حاجه تعالي خبطي علي الباب انا قاعده ماطالعه
- لما طلعت ياسمين دينا ماكانت فاهمه حاجه عاينت للساعه لقتها ٧ مساء فعلا اخدت التلفون وبقت تتصل علي رقم اكرم وكان مقفول طوالي كانت جعانه واتزكرت انو ماف حاجه ف البيت تتاكل اخدت طرحتها وفكرت تطلع تجيب اكل من بره رغم انها تعبانه لما فتخت الباب وكانت طالعه فجأه لقت في راجل واقف في الباب في وشها شايل معاهو شنطه صغيره واكياس كتيره جنبو ف الارض اتخلعت وصرخت الراجل بقي يتكلم معاها
- معليش اني خلعتك بس كنت ناوي اخبط علي الباب 😊 انا رسلني زوجك عشان اصلح التلاجه وكمان مرسل ليك معاي شويه مواد تموينيه للاكل
- اهااااا طيب اتفضل انت بتشوف اكرم اخر مره شفتو متين ؟؟!
- الراجل شال الاكياس ودخل من غير مايرد علي دينا طبعا هي استغربت انو مابيرد عليها ، دخل المطبخ وفتح التلاجه وعدي ربع ساعه فيها دينا فتحت الاكياس ولقت كميه من المواد لحمه وبيض وفراخ وكميه من الاكل لقت انها مامحتاجه تطلع قعدت قصاد التلفزيون وبقت منتظره الراجل يخلص عشان تقدر تعمل حاجه تاكلها الراجل بعد خلص جا وقال ليها
- انا خلصت ي مدام عن ازنك
- دقيقه طيب بس ماتطلع (دخلت عشان تجيب قروش من الغرفه ولما طلعت مالقتو بقت محتاره دخلت فتشت المطبخ والحمام مالقت زول عاينت اتجاه الباب لقتو فاتح جرت علي اتحاه الباب لما وصلت عاينت بره لقت الذول دخل المصعد والباب كان لسه ماقفل بتاع المصعد بقت تنادلي فيهو بس هو اختصرها وقفل الباب
الجزء 8
استغربت من رده فعل بتاع الصيانه بس لانها كانت بتفكر في موضوع انها حامل ماقدرت تفكر كتير قعدت وفجأه بقت تبكي وتبكي علي حالها وكل شويه تتصل علي اكرم تلفونو مقفول مشت دخلت الغرفه رقدت واتغطت بالبطانيه حاتها مكالمه ف عز زهجتها وكان المتصل حسن مسحت دموعها وردت عليهو
- حسن كيفك تمام 😊
- اهلين دينا انتي بخير
- انا كويسه ي حسن كيفك انت
- انا كويس قلقت عليك شديد لي كم يوم بتصل عليك مابتردي ؟؟!
- نعم 😳كم يوم تقصد شنو احنا امس الصباح كنا مع بعض
- امس ؟؟! دينا انتي بتهزري صح امس شنو انتي ليك ٤ يوم ماجيتي الشغل حتي المدير هنا جايط ومستاء من غيابك دون اذن ... دينا انا كده قلقلت عليك بالجد ..
- لالا ماتخاف انا كويسه انا بس تعبانه شويه لكن بكره ح اجي الشغل
- تمام ، دينا قبل م اقفل اذا حسيتي انك محتاجه لي في اي شي انا موجود وممكن تحكي لي طيب خلي بالك من نفسك
- طيب مشكور ي حسن مع السلامه 😊
- بعد حسن قفل دينا بقت مافاهمه البحصل شنو لانو هي متزكره انو امس كانت مع حسن بس حسن قال انو ٤ يوم ماشافاها طلعت المطبخ عملت بيض وحططو ع الصحن وشالت الصحن وجات قعدت في التربيزه وبدت تاكل وتفكر من اول يوم لاقت فيهو اكرم واثناء ماهي بتاكل فجأه الاكل القدامهاف الصحن بقي لزج وعباره عن عيون في الصحن وحوالينها لحمه ودم 😳😳😳😰😰😰وهي بتاكل من غير ماتلاحظ فجأه عاينت علي الصحن وشافت الدم سايل من يدها ختت يدها ف خشمها وحرت الحمام وبقت تستفرغ وتستفرغ لحد وقعت ف الارض وقاومت واتحركت طلعت بره ومشت للصحن الفي التربيزه لقتو زي ماهو بيض في الصحن 😳 دخلت الغرفه واتغطت بالبطانيه وكانت خايفه شديد غمضت عينيها شديد ماصحت الا والمنبه بتاع التلفون بيدق شديد الساعه ٧✋🏻صباحا قامت اخدت البشكير بتاعها ودخلت الحمام واثناء ماهي بتستحمي شافت ظل بره الحمام لانو الحمام كان فاتح
- بقت تعاين ولفت البشكير حوالينها وطلعت والظل ماشي قدامها لحد دخل الغرفه لما دخلت لنص الغرفه الظل اختفي وبقت بتفتش فيهو ومالاقياهو حست بحاجه وراها اتلفتت لقت نفس المره الحامل الشافتها قبل كده بس كانت بتقول ليها
- دينا الطفل حقنا 😡بصوت مبحوح ومخيف والمره شكلها كان مخيف اكتر لانو كانت شايله في يدها طفلين رؤؤسهم مقطوعه والدم نازل منهم 😰😰😰 هنا دينا ختت يدينها في عيونها وبقت تصرخ ااااااااااااااخ (طوالي في زول ضرب التربيزه قدامها لما فتخت لقت نفسها قاعده في المصنع وقدام المدير 😳😳😳اللي كان بعاقبه علي عدم جيتها للشغل الايام الفاتت فجأه بقت مافاهمه شي وبتعاين لوش المدير ىبتقول انا جابني هنا شنو 😳??! المدير رد ليها لانو فهم من كلامها انها ماعايزه شغل
- اسمعي هنا ي دينا انتي خلاص مرفوده ومادام ماعارفه انتي الجابك شنو هنا جايه ليه اتفضلي اطلعي بره 😡😡😡😡😡
- دينا قامت لقت نفسها لابسه فستان اسود وطرحه سودا جرت وطلعت بره ولقت حسن في وشها
الجزء 9
لاقت حسن في وشها وطوالي حسن باغته بالكلام
- دينا خير في شنو مالك زهجانه كده ؟!😳
- حسن انا حاجن صدقني انا جيت هنا كيف ومتين وريني ؟؟!
- الله ي دينا 😳 ده هزار جديد من هزارك البايخ داك صح كيف جيتي هنا كيف جيتي عديل كده
- معليش ي حسن وريني بس جيت متين😭😔
- طيب ياستي جيتي قبل عشره دقايق كده وناديتك التفتي لي وماعبرتيني ومشيتي دخلتي مكتب المدير وهسا جيتي طالعه
- حسن انا تعبانه والله 😭😭😭😭 انا في حاجات غريبه بتحصل لي
- حاجات غريبه كيف يعني 😳؟!دينا انتي شكلك تعبان خالص ماينفع نتكلم واحنا واقفين كده انا حامشي لااسعد يسد لي لحد م انا ارجع خلينا نقعد نتكلم ف محل رايق طيب ثواني واجيك ✋🏻
- طيب 😔
- بعد طلعو مشو مطعم قريب من المصنع وقعدو طلب ليها قهوه
- انا طلبت ليك قهوه عشان تهدي لعصابك شويه يلا براحه احكي لي الحاصل شنو براحه ومن غير تتوتري ✋🏻
- حسن ، حسن انا حامل 😔😓
- حسن طبعا بعد الجمله دي اتخلع وفتح عيونو وبقي يعيد ليها في السؤال 😨
- معليش ي دينا انتي قلتي شنو ؟؟؟!
- ايوووووه زي ماسمعت انا حامل بس ماتفهمني غلط انا والله العظيم متزوجه
- طبعا حسن من اثر الصدمه كبايه القهوه بتاعتو وقعت من يدو وحا العامل بتاع النظافه ومسح الارض ودينا بتبكي وحسن بعاين ليها باستغراب ردت عليهو
- حسن انا ح احكي ليك بكل شي بس ارجوك تفهمني 😔انا محتاجه ليك وعارفه ماف زول حايساعدني غيرك
- وبدت دينا تحكي تفاصيلها مع اكرم من يوم عرفتو لحد الان وكانت طول ماهي بتحكي كانت بتبكي وفي النهايه قالت ليهو
- حسن انا بحب اكرم شديد هو الوحيد الحسسني اني انسانه وعندي قيمه ونشلني من الفقر مااكزب عليك في البدابه معرفتي بيهو كانت مصلحه بس في النهايه اتعودت عليهو وحبيتو شديد وهسا انا ماقادره اصل ليهو وماعارفه مصير البيبي ده حايكون شنو ، ده غير الحاجات الغريبه الحكيت ليك بيها وانها بتحصل لي في الشقه انا حاسه الشقه دي غريبه والناس الفيها مريبين وفي نفس الوقت ماعارفه البحصل لي ده معناها شنو 😭😭😭😭😭(هنا مسكت دينا يد حسن وهي بتبكي وقالت ليهو ) ارجوك ماتبعد عني انت كمان زي مابعد عني اكرم 😭😭😭
- حسن لانو بحب دينا شديد مااستحمل دموعها وطلب منها تسكت وتوقف بكا وانو محايسيبها وقال ليها
- انتي محتاجه تغيير جو بكره الجمعه وماف شغل رايك شنو اجيكي ونطلع 😊منها تغيري جو شويه الاحداث الحكيتيها دي غالبا كوابيس بس بتجي للحوامل يعني حاجه طبيعيه علي مااعتقد
- لالا ي حسن ماحاجه طبيعيه صدقني انا حاسه بشي غلط
- طيب خلينا بكره نطلع وتشوفي وتعرفي انك بتهيأ ليك
- طيب ي حسن ارح خليني اوصلك المصنع وامشي انا البيت ونتلاقي ✋🏻😔بكره
- تمام ارح وماتخافي انا طول عمري عمري حاكون معاكي بس انتي لاذم تتصلي بااكرم في رقم البيت في رقم مرتو باذم تتصلي بالواطي ده وتشوفي وين عشان يتحمل مسئوليهـ البيبي ولو شويه في النهايه ده ابوهو فهمتي
- طيب بس كيف حاقول لمرتو شنو اذا ردت علي
- اتصرفي مخاتغلبي يعني قولي اي شي
- حاضر 😔
- وتوريني البحصل معاك شنو ماشي ي صحبتي
- حاضر خلينا نطلع (وطلعو)
- وصلت حسن بعربيتها للمصنع ورجعت هي علي العماره ولما جات طالعه انزكرت انو ياسمين قالت ليها العماره فيها مره عجوز ساكنه في الارضي ففكرت انها تمشي ليها وتسألها من البحصل في الشقه عسا ولعل تفهم حاجه وفعلا مشت كان في شقتين في الطابق الارضي بس وحده مقفوله وفيها طبلتيين كباااار شديد ومغبرين وعليهم خيوط عنكبوت ممايدل انو الشقه قديمه ومااتسكنت من زمان مشت علي الشقه التانيه ورفعت يدها عشان تخبط الباب العجوز فتحت الباب من غير م دينا تخبط 😰😰😰😰

اول م المره العجوز فتحت الباب ابتسمت لدينا وقالت ليها اتفضلي ادخلي انا كنت منتظره جيتك دي من زمان (المره كانت عمرها فوق ال٦٠سنه شعرها اشقر ورابطه خمار لونو ازرق ولابسه جلابيه سودا وشبشب بيت ازرق دينا كانت متفاجئه من تصرف المره بس دخلت معاها وقعدت ف الكرسي المره قالت ليها ح اعمل ليك شاي اقعدي هنا لما اجي ومشت ع اتجاه المطبخ دينا وهي قاعده في الكرسي ومخلوعه 😨😨 كانت بتعاين علي كل الجدران بتاعت الحيط الفي الشقه وهي بتشوف نفس الرسومات الفي شقتها المثلث الجواهو عين 😨😨ونفس الشخابيط والرسوم العلي اللوحات في شقتها اثناء ماهي بتشوف حست بحاجه وراه وسمعت صوت قال ليها (الرسومات دي فيها كل القوه انتي ليه جيتي هنا حايسجنوك زي ماسجنوني )لما اتلفتت ورا كان في ولد عمرو تقريبا ١٤سنه بس كان مشوه جانب وجهو اليمين كلو مشوه من عينو لحد اسفل وجهو لكن من جهه واحده بس والتانيه كانت عاديه وشكلو كان مرعب
وكان مقيد بسلاسل من رجلينو دينا لما شافتو صرخت لما صرخت طلعت المره من جوه المطبخ وقالت ليها ماتخافي ده حفيدي حصل معاهو حادث قبل كم سنه امو وابوهم اتوفو واتشوهه وشو زي م انتي شايفه (دينا اتلفتت للولد وكانت عايزه تسألها من السلاسل الفي رجلينو لكن المره ردت عليها ) ولدي عندو مشاكل نفسيه وعشان كده مقيدنو (واصلت المره كلامها اثناء ماهي بتقعد جنب دينا وبتكب ليها ف الشاي ) خلينا منو وريني البيبي كيف كويس (ورفعت راسها وعاينت لدينا بنظره مخيفه 😈) دينا ردت
- بس انتي عرفتي من وين اني حامل ؟؟!😳
- عرفت من ياسمين كلمتني انك حامل زي ماكلمتني برضو انو انتي حاتجيني وانا كنت منتظراك ،
- ايوه انا كنته عايزه اسالك بما انك ساكنه هنا بقالك كتير انا في حاجات غريبه بتحصل لي 😔بشوف حاجات مابقدر اتزكرها والزمن الزمن بجري شديد من فير م احس بيهو
- شوفي اهم شي انك تحافظي علي البيبي سليم وماف اي حاجه دي حاجات بتحسي بيها ف وقت الحمل انا كنت حاسه بيها زمان ايام حامل انتي حاتتغدي معاي الليله وبعد الغدا ح اعمل ليك نعناع عشان يريحك
- بس انا ماعايزه اعزبك معاي شكرا ليك انا حامشي
- المره رفعت راسها فجأه وعاينت ليها دينا حست كأنها نعست وغابت عن الوعي ورجعت في اقل من ثانيه مشت المره وجات وساحبه قدامها راجل كبير عمرو فوق ال ٧٠سنه وقاعد في كرسي متحرك ختتو قصادها ف السفره وجابت الصحان وختت قدامهم الصحان (راجل المره العزير لما جابوهو كان بعاين ل دينا من غير يتكلم دينا لما شافتو بعاين ليها سلمت عليهو بس ماردا عليها
- المره العجوز قالت ليها معليش زوجي مابتكلم كتير يلا اكلي وقعدو في السفره كلهم المره العجوز والراجل المقعد والولد المشوه ودينا وكانت المره بتاكل وبتتكلم مع دينا وبتحكي ليها عن الحمل وكده بس الراجل العجوز بقي ياكل بسرعه وبطريقه مغززه وبيدينو الاتنين 😳😳😳 ودينا مخلوعه والولد ماكان بياكل كان بضرب الملعقه في الصحن بطريقه مزعجه وبعاين ل دينا دينا قامت فوق وقالت للمره
- انا اسفه انا تعبانه شديد لاذم ارجع البيت
- بس حاترجعي كيف لسه ماكملتي اكلك
- لالا انا خلاص شبعت شكرا ليك مع السلامه
- (طلعت دينا وكانت جاريه لانو كانت خايفه شديد )

وصلت البيت وطوالي فكرت تتصل في تلفون مرت اكرم عشان تتواصل مع اكرم لانو هي محتاجه ليهو شديد اتصلت بالرقم وردت زوجه اكرم ودار بينهم الحوار ده
- الو ، مرحبا
- اهلا منو معاي ؟؟!
- مرحبا ممكن اكلم اكرم لو سمحتي ي مدام انا مروه انا معاهو في الشغل وهو جوالو مغلق كم فتره وماقارين نصل ليهو..
- زوجه اكرم استغبرت لانو هي من الاول كاتت حاسه انو اكرم بخونها خصوصا انو هي عندها مشكله مابتنجب والمشكله دي خلقت ليها هاجس كانت بتشك ف تصرفات اكرم وبتتابعو في كل تحركاتو بس ماكانت ماسكه عليهو حاجه نادت اكرم اللي كان بشاهد ف التلفذيون (اكرم ي اكرم عندك تلفون من الشغل وادتو التلفون واستخبت ورا الباب اكرم بعد اتاكد انها طلعت بدا يتكلم
- الو منو معاي
- (دينا لما سمعت صوت اكرم ماقدرت تتحمل وانهارت وبدت تبكي😭😭😭😭😭 قالت ليهو اكرم انت وين تلفونك مقفول انا دينا حرام عليك ترميني كده وتمشي ولاتسال علي انا تعبانه من غيرك احنا محتاجين ليك
- دينا انتي جنيتي 😡كيف متصله في تلفون زوجتي عايزه تجيبي لي مشاكل انتي
- ماكان عندي حل ي اكرم انا حامل فاهمني انا حامل ومحتاجه ليك جنبي انا والبيبي محتاجين ليك 😭😭
- (طبعا اكرم لما سمع انو دينا حامل من الفرحه بقي ماقادر يتحمل وبقي يقول ل دينا ) حبيبتي ششششش اهدي وماتخافي انتي حامل حامل بولدي اخيرا انا حابقي اب انا ح اجيك واجيب معاي كل حاجه محتاجه ليها (قاطعته دينا )
- انا مامحتاجه حاجه انا محتاجع ليك انت بس بعدين الشقه بتحصل فيها حاجات غريبه انا خايفه ارجوك تعال
- ماتخافي حبيبتي انا مضطر اني اسافر سفريه بسيطه تبع الشغل بعد اسبوع ح اجيك واخدك واشوف ليك شقه تانيه انتي بس روقي واهدي مع السلامه هسا
- بعد اكرم قفل الخط بسرعه حتي قبل دينا ترد دينا لسه بتبكي رمت التلفون في السرير وقامت تمشي علي الحمام
- (زوجه اكرم سمعت كل شي اتخلعت 😨😨😨😨 وغضبت شديد حتي ملامحها اتغيرت )
- دينا دخلت الحمام بس كان ضلام مع انو المفتاح بتاع النور فاتح ولما عاينت اكتر شافت عيون كبيره باللوم الاخضر عيون بس ظاهره ف الظلام اتخلعت وصرخت صرخه عاليه وبقت تفتح وتقفل في مفتاح النور لحد النور فتح لقتها قطه كبيره باللون الاسود وعيونها خضراء بعد شافتها اتخلعت وطلعت بره فجأه الباب ضرب بتاع البيت جرت فتحت الباب لقتها ياسمين ردت عليها
- معليش ي دينا بس القطه بتاعتي ضايعه وشكلها دخلت عندك 😊
- انتي بتهزري صح كيف تدخل والباب مقفول 😡؟؟
- يمكن دخلت لما انتي جيتي وفتحتي الباب تكون جات وراك وانتي ماعارفه (القطه اول ماشافت ياسمين جرت ليها دينا كانت خايفه قفلت الباب في وش ياسمين وتاني سمعت الباب خبط فتحتو وقالت ليها انتي عايزه مني شنو تاني 😡😡(كانت متخيله دي ياسمين )لكن راجل شايل شنطه في ايدو قال ليها
- مرحبا انتي مدام دينا ؟؟!
- ايوه انا منو انت 😳
- انا عامل الصيانه رسلني ليك استاذ وائل السمسار عشان اصلح ليك عطل التلاجه
- طبعا دينا الكلام وقع ع اضانها زي المصيبه وهنا سمعت تلفونها بتصل قالت ليهو عن اذنك شالت التلفون وردت وكان المتصل وائل !
- سلام مادام دينا بعتزر انو اتاخرت في ارسال عامل الصيانه هو كان بره البلد وياداب رجع
- دينا ردت وهي مخلوعه ✌🏻😨(وائل بس انا قبل يومين جا عامل صيانه وصلح التلاجه وقال هو من طرفك 😳😳😳😳
- شنو ؟؟!لالا اكيد انتي غلطانه انا ماحصل رسلت ليك زول دي اول مره
- طيب تمام شكرا ليك قفلت دينا الخط وقالت للعامل شكرا ليك انا جبت حد صلح التلاجه العامل اتقبل عزرها وابتسم وطلع

عدي اليوم وفي الصباح دينا صحت قعدت قدام التلفزيون وبقت منتظره اكرم يجيها داخل في اي لحظه عشان يفضل معاها ومع البيبي واثناء ماهي بتقلب في القنوات جابت قناه فيها شيخ بتكلم عن السحر والشعوذه والاستحواذ لسبب ما هي بقت منتبهه شديد مع كلام الشيخ لحد م الشيخ جا للطريقه او الحل الممكن الشخص يتخلص عن الاستحواذ او المس او اللعنه بس التلفزيون فصل والقناه اختفت واتغيرت لقناه تانيه بتاعت اغاني 😳😳 اخدت الريموت رجعت القناه بتاعت الشيخ تاني القناه اتغيرت لوحدها ختت يدينها في اضانها وبقت تقول استغفر الله استغفر الله وهي مغمضه عيونها شديد واثناء ماهي في الحاله دي الباب خبط شديد وصوت الجرس ماراضي يقيف جرت ع الباب وفتحتو بخلعه 😨لما فتحت الباب لقت وحده لابسه نضاره شمس وبنطلون وقميص وشايله شنطه ومفتاح عربيه في يدها اول مادينا فتحت الباب لذتها ودخلت ووقفت قصادها المره صراحه كانت جميله جدا وظاهر عليها بت عز وغنيه من طريقه كلاما ومشيتها نظرت لدينا نظره استفزاز كانت بتعاين ليها من فوق لتحت 😒😏 دينا قالت ليها
- معليش ي مداد شكلك غلطانه في العنوان
- ردت عليها وهي بتقلع النظاره من عيونها ((لا انا ماعلطانه انا عارفه كويس جايه وين وجايه ليه 🤗
- طيب انا بعرفك ؟؟!
- لا انتي بتعرفي زوجي
- هنا طبعا دينا خافت وبقت تتمتم بالكلام ((زا زوجك زوجك مين
- شوفي ي شاطره شكلك بت ماكويسه نوع البنات البيوقعو الرجال الكبار في شباكهم بس للاسف المره دي شكلك م اخترتي صح 😊😌اكرم مابحبك ولاعمرو حايحبك لى بحبك ماكان رماك الرميه دي ده اولا ثانيا الجنين الفي بطنك ده حاولي اتخلصي منو عشان حاتتبالي بيهو براك اكرم محايعترف بولد لقيط فهمتي 😒✌🏻 ىالحاجه الاخيره لو مابعدتي عن اكرم انا ح اقتلك فهمتي ح اقتلك واقتل الجنين الفرحانه بيهو ده 😡..
- طيب معليش عايزه اعرف اكرم وين وقال ليك شنو هو ماعايزني 😭😭😭
- المره مسكت دينا من رقبتها وخنقتها وبيدها التانيه ماسكاها من بطنها وقالت ليها (ياغبيه لو قربتي من اكرم حاقتلك وقبل م اقتلك حاقتل البيبي اكرم حكي لي اي شي عنك وعن تفاهتك ولو عايزه ليك راجل كبير تعيشي معاهو ويصرف عليك انا عندي زول 😏😏😅😅عمرو كبير صح لكن جيبو تقيل هههه (فكتها بعد لذتها علي الحيطه وطلعت وقفلت الباب شديد لحد ماعمل صوت دينا اتوترت شديد وبقت تفتح في الادراج بتاع الدولايب عشان تفتش حبوب ولااس مسكن ولقت فعلا حبوب واخدتها بعد شويه سمعت صوت طفل بصرخ 😰😰😰طفل عمر يومين كده بصرخ شديد والصوت جاي باتجاه المطبخ جرت علي المطبخ فتحت النور لقت في مره شايله سكين حاد بيلمع من بعيد بس المره ماكان وشها ظاهر كانت مدياها ضهرها وقاعده ف الارض ولابسه عبايه كبيرا حمرا ومغطيه راسها بس الطفل كان باين شديد واخدت السكين وبقت تضبح ف الطفل والطفل بيصرخ 😰😰😰😰(دينا صرخت اااااااااااااخ 😭😭😭😭 وطلعت بره المطبخ تاني دخلت المطبخ مالقت حاجه جرت ع غرفتها شالت شنطتها ولبست اقرب لبسه لقتها وطلعت بره المصعد لما فتح كانت فيهو ياسمين و المره العجوز الساكنه في الاول اول ماشافوها ابتسمو وقالو ليها ماشه وين 😊😊 ... ردت عليهم وهي غضبانه ماليكم دعوه وطلعت 😡😡😡ركبت عربيتها وجرت ع حسن في الشغل اتصلت عليهو وجاها بره ودار بينهم الحوار ده
- دينا خير في شنو ومالك نفسك قايم كده 😳😳
- حسن انا خلاص زهجت من القعده براي وبقت تجيني تهيآت وبقيت اشوف حاحات وللاسف انت مامصدقني انا تعبتا 😭😭😭 (وحضنت حسن شديد حسن اول مره يحس بالاحساس ده دينا وهي في حضنو احساس غريب اول مره يحس بيهو حضنها شديد كانو بتمسك بااخر امل ليهو قال ليها
- انزلي خليني اسوق ح اوديك بيتنا تقعدي مع امي شويه لنهايه اليوم وعازمك عرس ونطلع ونتفسح وانشالله تنسي اي حاجه😍😍😍
- بس انا خايفه اضغط ع ناس بيتكم
- يابت انتي هبله تضغطي شنو ع الاقل اعرفك بناس بيتنا 🤗امي حاتتبسط لما تشوفك
- طيب بس انا ماجايبه معاي ملابس ولااي شي
- بنمشي السوق ونشتري ليك فستان زابط 😊
- ابتسمت دينا ومسكتو من يدو وقالت ليهو من غيرك ماكنت ح اعرف اعمل شنو 😭😭
- ((علي الاتجاه التاني )) مرت اكرم العربيه اتعطلت بيها ف الشارع وهي راجعه ع بيتها نزلت من عربيتها واصلا هي زهجانه وقفت وطلعت علبه سجاير من شنطتها ولعت سجاره وبقت تنتظر حد ماشي يساعدها بس الطريق كان شبه مهجور ومافي ولاعربيه جات وهنا طهرت نفس المره الكانت ف شقه دينا المره الشكلها غريب ودايما بتظهر لدينا وهي ماسكه طفل مذبوح او راسو مقطوع جات ماشه ولما مرت اكرم شافتها ماكانت منتبهه لشكلها لانو كان ف ضباب مخلي الرؤيه شبه معدومه ف الطريق ده بقت تنادي في المره
- لو سمحت ممكن تساعدني عجله العربيه نايمه وماعارفه اعمل شنو 😓✋🏻😓
- المره جاتها ومرت اكرم اتبسطت انو اخيرا ف حد حايساعدها لما المره قربت منها شكلها كان مرعب ومخيف عيونها حمر وشكلها ماكان شكل بني ادم ظفورها طويله والدم بكب
من عيونها محل الدموع ومن فمها والمره بقت غضبانه قربت من مرت اكرم لما شافتها كويس مرت اكرم بقت تصرخ وجاريه وتقول ساعدوني والمره ديك كانت بتمشي ع يديها ورجليها وكانت سريعه جدا في ثانيه وصلت لمرت اكرم وقالت ليها بصوت مرعب ومخيف
- الطفل ده طفلي لوحدي وفجأه راس مرت اكرم اتلوي واتلف لحد الاخير ويديها اتلوت ورجلينها ولونها بقها رمادي وماتت
الجزء 13
مشت دينا السوق ومعاها حسن واشترت فستان جميل وكل مستلذمات الحفله وصلت دينا بيت ناس حسن ولاقت امو ورحبت بيها شديد وعدت كم ساعه
- علي الجانب التاني فجأه بعد زوجه اكرم اتوفت الشارع رجع لحركته الطبيعيه والشوارع اتملت عربات وفي ناس جو ماريين بعربيتهم وشافو زوجه اكرم واقعه وودوها المستشفي بس هي كانت اولريدي متوفيه
- عدت كم ساعه ودينا كانت بتتجهز عشان الحفله ولاول مره من زمن طويل دينا تسرح شعرها وتعمل مكياج وتلبس الوان فرايحيه كانت جميله جدا وزي الاميرات بالفستان 😍😍 لدرجه انو حسن لما شافها ماقدر يشيل عينو من عليها اخدها وطلعو ع الحفله اليوم ده دينا رقصت بطريقه هيستريه كانت عايزه تنسي اي شي الليله وتتبسط بس حسن كمان كان بحاول ينسيها اي شي ويتبسط ويترقص معاها بس فحأه في نص الحفله دينا شافت ياسمين واقفه وجنبها القطه بتاعتها السودا المرعبه والمره وراجلها المقعد وولدهم المشوه كانو جايين من بعيد عليها وكل شويه بقربو منها بقت جاريه منهم وهم ماشين وراها طلعت من الحفله وركبت عربيتها ومشت من غير ماتكلم حسن كانت خايفه ومرعوبه لما ركبت العربيه اتلفتت لقتهم وراها في باب الصاله كانو بعاينو ليها بغضب 😡😡😡 دينا من شده ماهي خايفه ماحست الا وهي بتدور وبترجع شقتها بسرعه وصلت وبقت تضرب في باي المره العجوز الفي الارضي فتحت ليها واتاكدت انها قاعده
- اترعبت اكتر وطلعت بالمصعد ولاول مره جا علي بالها تضغط الطابق الثالث او الرابع وفعلا ضغطت ع بقيه الطوابق ماشغاله ماعدا الطابق اللهي ساكنه فيهو وصلت بيتها مرعوبه واثناء ماهي عايزه تقفل الباب فتح الباب حفيد المره العجوز وقال ليها هم عايزين طفلك حايقتلوك لاذم تهربي من هنا اثناء م الولد بتكلم حات حبوبتو المره العجوز وكوركت فيهو 😡😡😡😡😡 ارجع البيت سرعه وفعلا الولد جري وركب المصعد ونزل ونزلت وراهو حبوبتو ودينا قفلت الباب شديد
- اكرم بتصل علي مرتو الاولي ىتلفونها مغلق واثناء ماهو مقلق جاتو مكالمه من المستشفي انو زوجتو اتلقت في شارع وجابها مجهول جري اكرم ع المستشفي وعرف انو زوجتو ماتت بطريقه غير معلومه حتي الدكاتره عجزو انو يعرفو سبب الوفاه لانو الجثه حتي معالمه بقت غريبه اكرم كان في حاله حرن كبيره وبقي مافاهم حاجه وماعارف يتصرف كيف او يعمل شنو
- دينا للحظه حست انها تعبانه وحايغمي عليها من كتر الالم واتزكرت انو الدكتور خلي ليها رقمو قبل مايمشي المره الفاتت لقت الكرت في نفس المكان الخلتو اتصلت ع الدكتور وطلبت منو يجي بسرعه لانها تعبانه وقبل نهايه المكالمه وقعت واغمي عليها
- فاقت دينا ولقت نفسها في السرير ولقت الدكتور وياسمين جنبها والدكتور كان بيقول بياشر بااصابعو حولين عيونا عشان يشوفها فاقت ولالسه وهي شويه شويه بدت تفتح عيونها فاقت ولما شافت ياسمين هربت لنهايه السرير وبقت تقول للدكتور في شنو 😓😓😓
- الدكتور قال ليها كويس انك كويسه والجنين لسه بخير
- ردت عليهو وهي بتتألم يادكتور انا ماعايزه الجنين انا عايزه انزلو لانو ابوهو ماف وانا مابقدر اتحمل المسئوليه دي
- قال ليها بس احنا مابنقدر ننزل البيبي وهو في العمر ده
- بس انا اسمع انو اذا في عمر شهرين ممكن عادي انزلو
- بس انتي يامدان ف الشهر الخامس حاليا !!
- نعممممم ؟!؟😨😨😨😨 عاينت دينا علي بطنها ولقتها منفوخه وكانت فعلا في الخامس اتخلعت وعاينت بالاتجاه التاني لقت في فاظه من حديد بتاعت الورد شالت الفاظه في يدها ووقفت في اخر الغرفه وبقت تقول مستحيل اكون ف الخامس انتو بتهزرو 😡😡😡😡 برررره اطلعو بره من بيتي انت وهي بره
- الدكتور وياسمين طلعو قعدت ف السرير واخدت نفس وبقت تتنفس بهيستريا وهي شايفه بطنها كبرت وبقت تفتش في تلفونها لحد ماسمعت صوت قال ليها
- اهرررررربي يادينا
الجزء 14
دينا اتلفتت ولقت الولد المشوه جنبها وهي بقول ليها
-اهربي عايزين ياخدو الطفل حقك اهربي لانو بعد ياخدو الطفل حايقتلوك اهربي بسرعه واثناء ماالطفل بتكلم جات حبوبتو وجرتو من يدو وبقت تتكلم معاهو وبغضب انا مش قلت ليك ماتطلع هنا 😡😡😡😡 انت مابتفهم جرتو ووقع ع الارض وبقي يبكي ويقول لدينا ساعديني 😭😭 دينا شالت تلفونها وجرت وراهم عشات تطلع من المبني بس لقت ياسمين والمره العجوز واقفين ليها ف البلب وغضبانين قالو ليها
-محاتقدري تطلعي في صيانه ف المصعد
- مالكم دعوه بي ح انزل بالسلم 😡 زحو من طريقي
- هنا ياسمين والمره العجوز ضحكو وقال ليها (ههههههه انتي ماعارفه انو المبني ده مافيهو سلم 🤣🤣🤣🤣 وبقو يضحكو بااصوات غريبه وصوتهم بقي عالي واتغير وفجأه اختفو من قدامها بس دينا ماسمعت ليهم طلعت وبقت تضغط في المصعد مابشتغل ولابجي معاها قررت تنزل بالسلم واتفاجأت لما لقت انو ماف سلم فعلا 😰😰 جات تنزل ولقت المكان فاضي ومن بعيد شايفه الارض جرت رجعت شقتها واتصلت ب حسن
- حسن في الوقت داك كان ليهو خمس شهور مامشي الشغل من اخر يوم لاقي فيهو دينا وحالتو كانت سيئه جدا ونفسياتو تعبانه (فجأه لما شاف رقم دينا ف التلفون ماصدق رد عليها بلهفه )
- دينا دينا انتي كويسه 😨ليه ي دينا غبتي عني كده ??!
- حسن غبتا عنك شنو انا امس مش كنت معاك ف الحفله 😳😳
- حفله شنو دينا انتي من اخر مره اتلاقينا ومشينا الحفله بتصل عليك مابتردي وماقادر اصل ليك وعدت اكتر من خمس شهور ع الكلام ده
- دينا قعدت في الارض وبقت تبكي وتقول ليهو ( انا في مصيبه المبني فيهو حاجات غريبه وانا محبوسه ارجوك تجيني عايزاك تجي وتسال الجيران الحوالين المبني عن الحاصل شنو هنا حارسل ليك العنوان ف رساله )
- وفعلا نزل حسن بسرعه وركب تاكس ووصل ع العنوان ولما وصل المبني لقاهو مضلم وشبه مهجور اتخلع 😳😳😳 في عامل ببيع بره قريب البيت وعندو محل جري حسن وسالو عن المبني واتفاجا لما قال ليهو
- ((يااستاذ انت جادي بتسال عن العماره دي 😳😳😳 العماره دي واعوذ بالله مسكونه ومقفله من خمس سنين ماف زول دخلها من يوم ماكانت ساكنه فيها مره ولدت جديد والمره وقعت وانتحرت هي والطفل من السطح ومن يومها والعماره مقفله واي زول يكون عايز يأجرها مجرد مايسمع عنها انها مسكونه وفيها روح بلغي البيعه او الايجار انصحك ماتدخل ليها 😨😨😨
- حسن طبعا كان متفاجي وحس انو دينا ف خطر حقيقي وسال الراجل تاني وقال ليهو
- والمره دي وين زوجها وين ؟؟! والسبب الخلاها تنتحر شنو مع انها عندها طفل جديد مااعتقد انو الموضوع يكون انتحار
- يااستاذ في خرافه قديمه كده بتقول والله اعلم انو في مره كانت ساكنه في بيت مكان المبني ده قبل يتبني وكانت ساحره بتشتغل بالسحر الاسود والسفلي وبقولو كان معاها زوجها بس مره انقلب السحر ع الساحر وزوجها اتزوج من بنات الجن وانجب منهم 😰 بس الساحره جابت شيخ قرا قران وحرق الجنيه والطفل حقها لكن بعد كم يوم اكتشفوً انو الساحره وزوجها ماتو بعد كم يوم ومن هنا بدت قصه الانتقام بيقولو انو الجنيه ماحرقت ومن اليوم داك هي بتنتقم من اي ام وبتاخد طفلها لكن ف شركه اجنبيه جات وبنت المبني ده وانت عارف الخواجات براك مابقتنعو بالارواح والحاجات دي وجات شركه قالو اجرت المبني لمده شهر بس وطلعو بعداك بعد بقو يشوفو حاجات غريبه وجات بعدهم المره الانتحرت ومن يومها والمبني مهجور ومابتسكن وقالو زوجها فقد عقلو بقي مجنون
- حسن اول ماسمع الكلام ده جري علي المبني ودخل وبقي يعاين في الابواب المقفله من حوالينو وجا عشان يطلع بالسلم لقي ماف سلم ولس المصعد بيحاول يضغط ع المصعد بس مابستجيب اتصل علي دينا
- دينا لاذم تطلعي من هناك باقصي سرعه انا ماقادر اطلع ليكي دينا المبني ده مسكون وقصتو طويله انا ماقادر احكيها ليك اثناء ماهو بتكلم دينا بقت تصرخ وتقول ل حسن ي حسن شكلي ح اولد انا حاولد وبقت تصرخ
- حسن قال ليها ماتخافي حاتصرف حتجيكي واطلعك انتي والبيبي وبقي ببكي ويضرب ف المصعد برجلو وفجأه المصعد فتح براهو بقي يقول ليها اهدي خلاص المصعد فتح انا جايكي
- (دينا رمت التلفون من يدها وبقت تدفع بقوه وكانت بتدفع شديد عشان البيبي يطلع وهنا دخل حسن وجا جاري عشان يساعدها وهي بقت تنزف من رجلوها واتملو دم وقاعده ف الارض وماقادره تتحرك فجأه حاجه رفعت حسن فوق وبقت تضرب فيهو وظهرت حاجه كبيره وضخمه وكانت نفس المره البتظهر كل مره وهي شايله الاطفال في يدها وكانت
- المره شكلها مرعب اكتر من اول لونها ابيض كلو وعيونها لونا اسوود وضفورها طويله بشكل مخيف وكل ماتفتح خشمها بتطلع منو صراير وحشرات ورفعت حسن فوووق وعاينت ل دينا وقالت ليها
- الطفل ده طفلي انا وحايموت اي زول يحاول ياخدو مني 😡😡😡😡😡 )) دينا كانت بتحاول تساعد حسن بس ماقادره تتحرك وهي بتنزف بقت تصرخ وتقول ليها لااااااا سيبيهو هو ماعندو زنب سيبيهو بس المره بضفورها الطويله دخلت في ر
قبه حسن وبقت ترفعو فوق وتنزلو وتضرب بيهو الارض لحد ماوقع جنبها ومات 😓
و
الجزء 15
دينا بقت خايفه وهي شايفه حسن مرمي ميت جنبها
-اكرم جاتو فتره طويله مااتصل علي دينا وبعد خلاص عرف انو زوجتو الاولي اتوفت وبقت ماعندو غير دينا قرر يمشي ويجيبها ويطلها من المكان الوداها ليهو رغم انو كان عارف الحاصل فيهو 😳اخد تلفونو واتصل علي دينا دينا ردت وبقت سامعاهو بس ماقادره تتكلم لانو الشقه كلها بقت اصوات ناس بتتكلم بلغه غريبه هي مافاهماها وكل الصور بتقع من فوق والقزاز حواليها بتكسر وعي لسه غرقانه في النزيف ردت وكانت مخلوعه من الحلصل ومابين خوف وحيرخ ودموع قوت قلبها واتكلمت وقالت ل اكرم
-اكرم انا حاولد الطفل حايجي بس انا حاموت ي اكرم وهم 😭😭😭هم عايزين ياخدو مني الطفل بعملو كل شي عشان ياخدو مني اكرم حصلني انا حاموت 😭(اكرم قفل الخط وجري ع عربيتو ركب ومشي ل شيخ ساكن قريب منو واول مادخل قعد يبكي للشبخ بعد ماقعد جنبو في الارض
-شيخنا انا السبب انا السبب في ضياع حياه وحده ماعملت شي في حياتها غير انها حبتني 😭😭😭😭ارجوك ساعدني
الشيخ استغرب وبقي يقول ليهو براحه ي ولدي احكي لي
-رد عليهو ياشيخ انا في وحده حبتني شديد وانا انا كنت اناني معاها شديد وكنت عايز اتخلص منها بعد م اصرت اني اتزوحها رسمي لانو انا اصلا متزوج فقررت اتخلص منها لكن ماكنت عارف انها حامل 😭😭😭😭😭😭😭وديتها بيدي وسكنتها ف بيت ملعون ومسكون (وكمل اكرم قصتو مع دينا من اول يوم اتعرف فيهو ع دينا للان )
_ الشيخ قال ليهو لاحولا ولاقوه الا بالله معقوله انت بني ادم 😡😡 ياخ انت العملتو ده الجن مابعملو انت بكده ممكن تكون ضيعت روحين احنا لاذم نصل ليها وننقذها الان فهمت (وطلع الشيخ مع اكرم العربيه اتحركو بسرعه اكرم طول الطريق كان ببكي وبضرب الدرسكون بتاع العربيه والشيخ يهدي فيهو ويقول ليهو انشالله ماتحصل ليها حاجه ولاللجنين
- دينا مابين مغمي عليها وصاحيه وبتبكي جاها الم الولاده فجأه الدكتور طلع من المطبخ ومعاهو ياسمين والمره العجوز وزوجها كاتت دينا مستسلمه للالم وماكانت حاسه بالعملو فيها الدكتور جا وكان شايل معاهو مقص كبير 😳 دينا كانت شبه مخدره لكن من جوه عارفه انو حتي الدكتور طلع من الجن الدكتور شرط ليها بطنها وطلع البيبي من جوه وكان صغير ولسه بدمو وكان بصرخ زي اي طفل موجود ومجرد م الطفل طلع دينا بدت تفوق رجع الدكتور خيط ليها بطنها وبعد شويه اشكال الدكتور وياسمين اتغيرو
- بقت اشكالهم غريبه 😰😰اتغيرو والمره العجوز بقت نفس المره البتظهر لدينا والقتلت حسن نفس المره اللونها ابيض وعيونها سودا وكانت كل ماتتكلم بتطلع الصراير والعقارب من خشمها الدكتور وياسمين والراجل العجوز بقو اشكالهم مرعبه كانو عباره عن دخان اسوده جوه عبايه حمراء المره المرهبه قعدت في كرسي كبير ف النص والحاجتين المكونين من دخان اسود ديل جايبين صحن وسكين كبيره البيبي كان في الارض جو شالوهو وختوهو جوه الصحن ودينا لسه ماقادره تتحرك كانت بتتكلم بس بصوت واطي ومامسموع وبتقول طفلي رجعوهو لي 😭😭😭 ماتأذوهو
- المره المرعبه والمعاها بقو يقولو في طلاسم وكلام مامفهوم بالنسبه لدينا
- (في اللحظه دي وصل اكرم والشيخ العماره وطلعو بالمصعد ووصلو الشقه رقم ٢ الباب كان فاتح اول مادخلو لقو الشقه مقلوبه راسها ع عقب والشيخ اول ماشاف الرسوم الواقعه ف الاوض والشخابيط عرف انو البيت مسكون وقال ل اكرم
- اعوذ بالله البيت ده مسكون والرسوم دي بتدل ع لعنه قديمه بتصيب الامهات الحوامل وبتاخد الطفل المولود حديثا وتضبحو وبدمو يتغذي ابليس ظنا منه انو كل مااستخدم دم لروح طاهره ذي الاطفال بتديهو القوه 😨😨😰😰😨😰 اعوذ بالله لاذم تلقي البنت والطفل استعجل فتش الشيخ بقي يسبح ويقرا في القران لما اتلفتو وراهم شافو دينا وهي مرميه ف الارض وشافو الشيطانه الام وهي رافعه الطفل فوق وشايل السكين وكانت خلاص حاتضبح الطفل لولا الشيخ اتدخل وبقي قرا قي القران ويقرا ويقول
-
ر. ﴿اللَّهُ لاَ إِلَٰهَ إِلاَّ هُوَ الْحَيُّ الْقَيُّومُ لاَ تَأْخُذُهُ سِنَةٌ وَلاَ نَوْمٌ لَّهُ مَا فِي السَّمَاوَاتِ وَمَا فِي الأَرْضِ مَن ذَا الَّذِي يَشْفَعُ عِنْدَهُ إِلاَّ بِإِذْنِهِ يَعْلَمُ مَا بَيْنَ أَيْدِيهِمْ وَمَا خَلْفَهُمْ وَلاَ يُحِيطُونَ بِشَيْءٍ مِّنْ عِلْمِهِ إِلاَّ بِمَا شَاء وَسِعَ كُرْسِيُّهُ السَّمَاوَاتِ وَالأَرْضَ وَلاَ يَؤُودُهُ حِفْظُهُمَا وَهُوَ الْعَلِيُّ الْعَظِيمُ﴾ [2:255][1].
وكل مره يردد الايه ويسبح
- المره من الجن والمعاها خافت ورجعت ورا والشيخ يردد في ايه الكرسي وسوره الناس وسوره الكافرون لحد وصل الطفل اخد الطفل بيدو وبقي يقرا ويحصنو والجن من كل اتحاه بيحاول يلغي انتباه الشيخ عن القرايع بانو يطفي الانوار ويولعها والخيطان بتتحرك وكل الكراسي طايره وكل الاثاثات الفي البيت بتلف الجو بس الشيخ كان محافظ ومااتوقف عن قرايه القران ولالحظه
- اكرم لقي دينا وكانت فاقت شويه ودت تتكلم وتقول ل اكرم طلعني من هنا (حاله دينا كانت صعبه ش
ديد كانت ملابسه كلها لونها احمر الدم اتصبغ فيها وكانت ماقادره تشيل نفسها اكرم كان مخلوع من الشايفه حاصل ف الشقه بس كان عايز ينقذها غشان هو السبب في حالتها دي اكرم شال دينا وطلع والشيخ طلع الشال بتاعو وغطي بيهو الطفل ونزلو من ع المصعد ولما كانو طالعين خلاص اتزكرت دينا الطفل العايش تخت ف الارضي وقالت ل اكرم
- هنا في طفل محبوس كانو حابسنو انا حاجيبو
- اكرم هاج فيها وقال ليها (ماف بني ادم عايش هنا 😡 يلا اطلعي عشان مانموت انا ماعايز اخسرك )
- (دينا فكتو من يدها وقالت ليهو انت كنت وين مش سبتني ومشيت بس انا مازيك انا حانقذ الطفل ده ورغم انو دينا كانت خايفه لانو الجن شايفاهم هي وماشين وراها اصرت تنقذ الولد طلبت من اكرم ينتظرها بره وهي خاتدخل تحيب الولد من جوه ومنعتو يدخل عشان مايتأذي اكرم زي حسن وفعلا الشيخ واكرم ومعاهم البيبي طلعو ووقفو بره عكس الشارع والشيخ لسه مواصل قرايتو وهو ماسك الطفل ومغطيهو بشالو
- دينا دخلت الشقه الارضيه ولقت الولد قاعد ف نهايه الشقه في الركن ىببكي كانت داخله وبتتركز ع الاساس والحيط وبتقول ليها ماتبكي انا جيت حاسوقك معاي ✋🏻 ماتبكي قربت منو ومدت ليهو يدها رفع يدو ومسكها بس لما قامت فجأه باب الشقه اتقفل من جوه براهو 😰😰😰 دينا اتلفتت ع الولد عشان تقول ليهو مايخاف بس لما اتلفتت لقت الولد زاتو شكلو اتغير بقي عباره عن دخان وبتفس العبايه الحمرا والضفور الطويله قعد يضحك وقال ليها قولي مع السلامه ل ولدك 🤣يضحك بصوره مريبه جرت دينا وحاولت تفتح الباب من حوه بس ماقدرت ✋🏻😪 وفجأه المبني كلو انهار ووقع وبقي حطام
- اكرم لما شاف المبني انهار ودينا لسه جوه اتخلع خلعه ماعاديه وبقي يصرخ ويقول دينااااااااااااا وجري عشان يقطع الذلط ويحاول ينقذ دينا بس اثناء ماهو بقطع ف الذلط جات عربيه ماره بسرعه كبيره ضربتو وطاااار فوق ووقع الارض ومااتحرك تاني وبقي ينزف
- الشيخ اول ماشاف واتاكد انو اكرم مات جري وبقي جاري بسرعه والطفل في يدو لحد وصل حته بعيده ومنها لقي عربيه اجره ركبها ورجع ع بيتو واخد معاهو الطفل

الشيخ اخد معاهو الطفل ورباهو معاهو وسجلو ع اسمو
ماكل النهايات سعيده بس الافضل الاختيارات من البدايه تكون صحيحه عمرو الطريق الغلط مابجي من وراهو خير
اللي لقاء
لو عجبتكم الروايه اعملو لي فلو حاتلقو اسمي فوق ♥♥كل الحب ♥

